Skool se biblioteek afgebrandDie biblioteek wat afgebrand is. Foto: Verskaf Die Limpopo-polisie het ŉ volskaalse soektog van stapel gestuur na verdagtes wat ŉ biblioteek by ŉ plaaslike hoërskool afgebrand het. Lt.kol. Moatshe Ngoepe, provinsiale polisiewoordvoerder, het gesê die voorval het Donderdagaand by Akani High School in Hlanganani buite Giyani plaasgevind. “Die motief vir die voorval word ondersoek. Die moontlikheid dat dit verband hou met voortgesette protesoptredes deur leerders en die gemeenskap kan nie uitgesluit word nie,” het Ngoepe gesê. Ngoepe het gesê skooltoerusting, waaronder rekenaars en boeke, is heeltemal verwoes. Die situasie in die omgewing is steeds gespanne en gemeenskapslede het paaie in die gebied met stene en takke versper. Beamptes van die polisie-eenheid vir openbare orde is na die gebied ontplooi om die konflik te ontlont. Niemand is nog in verband met die brandstigting in hegtenis geneem nie. Foto: Verskaf